
	Teritorijų planavimo proceso inicijavimas

	Paslaugos apibūdinimas

	            Savivaldybės lygmens ir vietovės lygmens teritorijų planavimo dokumentų rengimą organizuoja Savivaldybės administracijos direktorius, išskyrus Lietuvos Respublikos teritorijų planavimo įstatymo 6 straipsnio  straipsnio 1 dalyje nurodytus teritorijų planavimo dokumentus ir atvejus, kai kiti įstatymai nustato kitus specialiojo teritorijų planavimo organizatorius.
[bookmark: part_e51037d369e44630adc42a59dbd16a2e]Fiziniai asmenys, juridiniai asmenys ar jų padaliniai, kitos organizacijos ar jų padaliniai turi planavimo iniciatyvos teisę (toliau – planavimo iniciatoriai) ir gali Vyriausybės nustatyta tvarka ir sąlygomis tik savo valia ir sprendimu teikti savivaldybei pasiūlymus dėl vietovės lygmens teritorijų planavimo dokumentų rengimo, keitimo ar koregavimo ir (ar) finansavimo, Respublikos teritorijų planavimo įstatymo 28 straipsnio 7 dalyje nurodytais atvejais – dėl Savivaldybės lygmens bendrojo plano koregavimo. Savivaldybės administracijos direktorius per 20 darbo dienų nuo šio pasiūlymo gavimo dienos privalo priimti sprendimą tenkinti pasiūlymą ir paviešinti sprendimo dėl teritorijų planavimo dokumento rengimo ir planavimo tikslų projektą Respublikos teritorijų planavimo įstatymo 31 straipsnio 4 dalyje nustatyta tvarka arba per 10 darbo dienų nuo šio pasiūlymo gavimo dienos motyvuotai atmesti pasiūlymą. 
Priėmus sprendimą rengti, keisti ar koreguoti siūlomą teritorijų planavimo dokumentą, planavimo iniciatoriai su Savivaldybės administracijos direktoriumi Vyriausybės nustatyta tvarka ir sąlygomis sudaro teritorijų planavimo proceso inicijavimo sutartį, numatančią teritorijų planavimo dokumento rengimą, keitimą, koregavimą ir (ar) finansavimą (jeigu kitokia teritorijų planavimo dokumentų finansavimo tvarka nenustatyta kituose specialiojo teritorijų planavimo dokumentų rengimą reglamentuojančiuose teisės aktuose). 
Teritorijų planavimo proceso inicijavimo sutartis skelbiama viešai savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.
Priėmus sprendimą dėl planavimo dokumento rengimo, keitimo ar koregavimo ir pasirašius inicijavimo sutartį procesas vykdomas Teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS) www.tpdris.lt. 

	Paslaugos tipas
	Paslauga teikiama elektroniniu ir neelektroniniu būdu. Procesas vyksta per Teritorijų planavimo dokumentų rengimo informacinę sistemą (TPDRIS).

	Teisės aktai, reguliuojantys 
paslaugos teikimą
	Lietuvos Respublikos vietos savivaldos įstatymas
https://www.e-tar.lt/portal/lt/legalActEditions/TAR.D0CD0966D67F 
 
Lietuvos Respublikos teritorijų planavimo įstatymas
https://www.e-tar.lt/portal/lt/legalActEditions/TAR.26B563184529 

Lietuvos Respublikos žemės įstatymas
https://www.e-tar.lt/portal/lt/legalActEditions/TAR.CC10C5274343

Kompleksinio teritorijų planavimo dokumentų rengimo taisyklės, patvirtintos.
Lietuvos Respublikos aplinkos ministro 2014 m. sausio 2 d. įsakymu Nr. D1-8
https://www.e-tar.lt/portal/lt/legalActEditions/fa9a6b3076e111e38da4e231c7b4cf37

Pasiūlymų teikimo dėl teritorijų planavimo proceso inicijavimo tvarkos aprašas, patvirtintas Lietuvos Respublikos Vyriausybės 2013 m. gruodžio 18 d. nutarimu Nr. 1265
https://www.e-tar.lt/portal/lt/legalActEditions/f7131ec0723711e3b29084acd991add8 

Lietuvos Respublikos teritorijų planavimo dokumentų registro nuostatai.
https://www.e-tar.lt/portal/lt/legalActEditions/TAR.7278F9458211 

Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatai, patvirtinti Lietuvos Respublikos Vyriausybės 1996 m. rugsėjo 18 d. nutarimu Nr. 1079
https://www.e-tar.lt/portal/lt/legalActEditions/TAR.802893A37D00

	Paslaugos teikėjas
	Architektūros ir urbanistikos skyrius
Architektūros ir urbanistikos skyriaus specialistai
+37044398217
architekturossk@mazeikiai.lt

	Paslaugos inicijavimo formos ir specialūs priedai
	Pasiūlymo rekomenduojama forma aprašymo pabaigoje.

	Paslaugos teikimo proceso aprašymas (reikalingi atlikti veiksmai)

	[bookmark: _Hlk135202139]Asmuo, norintis inicijuoti teritorijų planavimo procesą (toliau – Iniciatorius), pateikia pasiūlymą ir reikalingus dokumentus (apie priedų pateikimo būdus skaityti šio aprašymo skiltyje „Pastabose“) vienu iš šių būdų: asmeniškai arba per atstovą, tiesiogiai, per kurjerį atvykus  į  Mažeikių rajono savivaldybės administracijos priimamąjį Laižuvos g. 3, Mažeikiai arba paštu atsiuntus prašymą Savivaldybės administracijos adresu Laisvės g. 8, 89213 Mažeikiai, elektroniniais ryšiais (El. paštas: priemimas@mazeikiai.lt  (jei yra galimybė identifikuoti pareiškėją ar prašymo autentiškumą) ar per E. Pristatymas: Mažeikių rajono savivaldybės administracijai juridinio asmens kodo 167371234  adresu, arba per Teritorijų planavimo dokumentų rengimo informacinę sistemą TPDRIS (www.tpdris.lt).
  
Savivaldybės administracijos valstybės tarnautojas (toliau – Įgaliotas specialistas) peržiūri prašymą ir kartu pateiktus dokumentus.

Jeigu pasiūlymas inicijuoti teritorijų planavimo procesą ar su pasiūlymu pateiktuose dokumentuose nurodyti neteisingi duomenys ar pateikti ne visi privalomi pateikti dokumentai ir informacija, ne vėliau kaip per 5 darbo dienas nuo pasiūlymo inicijuoti teritorijų planavimo procesą gavimo dienos Iniciatoriui pranešama apie nustatytus trūkumus ir nurodomas ne trumpesnis kaip 10 darbo dienų terminas jiems pašalinti. Kai per nustatytą laiką Iniciatorius nepateikia patikslinto pasiūlymo ar reikiamų duomenų  nėra duomenų bazėse, pasiūlymas nenagrinėjamas.
Esant tinkamam dokumentų pateikimui  ir nenustačius kitų prieštaraujančių aplinkybių, Savivaldybės administracijos direktorius per 20 darbo dienų nuo pasiūlymo gavimo dienos priima sprendimą tenkinti pasiūlymą ir paviešinti sprendimo dėl teritorijų planavimo dokumento rengimo ir planavimo tikslų projektą Respublikos teritorijų planavimo įstatymo 31 straipsnio 4 dalyje nustatyta tvarka arba per 10 darbo dienų nuo pasiūlymo gavimo dienos motyvuotai atmeta pasiūlymą. 
Apie motyvuotą sprendimą atmesti pasiūlymą visais atvejais informuojamas pasiūlymą pateikęs Iniciatorius ir toks sprendimas skelbiamas Savivaldybės interneto svetainėje. 
Priėmus sprendimą rengti, keisti ar koreguoti siūlomą teritorijų planavimo dokumentą, iniciatorius su Savivaldybės administracijos direktoriumi Vyriausybės nustatyta tvarka ir sąlygomis sudaro teritorijų planavimo proceso inicijavimo sutartį,
Iniciatoriui informacija apie pasiūlymo nagrinėjimą pateikiama pasiūlyme nurodytu būdu ‒ atvykus į Savivaldybės administraciją, registruotu laišku, elektroniniu laišku ar per E. pristatymas informacinę sistemą arba per TPDRIS.


	Informacija ir dokumentai, kuriuos turi pateikti asmuo
	1. Rekomenduojamos formos pasiūlymas (jeigu žemės sklypą naudoja du ar daugiau asmenų bendrosios ar jungtinės nuosavybės teise, jie pateikia pasiūlymą, pasirašytą visų ar vieno iš jų, turinčio notariškai patvirtintą įgaliojimą atstovauti kitiems asmenims) ar užpildyta elektroninio pasiūlymo forma, kurioje nurodomi pasiūlymo motyvai,  įrašomi duomenys į atitinkamas grafas ir išvardijami pridedami priedai (apie priedų pateikimo būdus skaityti šio paslaugos aprašymo skiltyje „Pastabos“) 
2. Asmens tapatybę patvirtinantis dokumentas (pateikiamas galiojantis Lietuvos Respublikos pasas arba asmens tapatybės kortelė, arba laikinasis pažymėjimas, jeigu Lietuvos Respublikos pilietis prarado Lietuvos Respublikos piliečio pasą ar asmens tapatybės kortelę ar jų kopija) (apie tokio dokumento teikimą plačiau skaityti šio aprašymo skiltyje „Pastabos“). 
3. Įgaliojimas (jeigu prašymą pasirašo ir dokumentus pateikia įgaliotas asmuo) (Civilinio kodekso reikalavimus atitinkantį įgaliojimą (ar jo kopija) atstovauti fizinį asmenį ar juridinį asmenį viešosioms ir administracinėms paslaugoms gauti (jeigu šis įgaliojimas neįregistruotas Įgaliojimų registre) (apie tokio dokumento teikimą plačiau skaityti šio aprašymo skiltyje „Pastabos“). 
4. Nekilnojamojo turto registro centrinio duomenų banko išrašas.
 
5. Žemės sklypo (ų) planas (ai).

6. Žemės sklypo nuomos sutarties (jei sklypas nuomojamas) ir nuomotojo sutikimo kopijos.

7. Planavimo iniciatorius parengto detaliajame plane nustatytų teritorijos tvarkymo ir naudojimo režimo reikalavimų koregavimo (pagal Lietuvos Respublikos teritorijų planavimo įstatymo 28 straipsnio 9 dalį) derinimui pateikia:
7.1. aiškinamasis raštas (tekstinė dalis ir kita informacija, pagrindžianti detaliojo plano koregavimo būtinybę ir paaiškinanti korektūros sprendinius);
7.2. brėžinys su pažymėtais keičiamais ir pakeistais detaliojo plano sprendiniais (šis brėžinys teisės aktų nustatyta tvarka turėjo būti viešinamas);
7.3. galiojančio detaliojo plano, su patvirtinimo dokumentu, pagrindinis brėžinys (ir kitas brėžinys (brėžiniai), jeigu keičiami sprendiniai nurodyti ne pagrindiniame brėžinyje) su pažymėta planuojama teritorija, kai sprendiniai keičiami ne visoje anksčiau suplanuotoje teritorijoje;
7.4. Kompleksinio teritorijų planavimo dokumentų rengimo taisyklių 320.1 papunktyje nurodyti trečiųjų asmenų pritarimai (susitarimai), kai jie privalomi;
7.5. sklypo nuosavybės dokumentų kopijos;
7.6. papildomi dokumentai ir/ar įgaliojimai.


	Viešosios
paslaugos suteikimo trukmė 
	Per 20 darbo dienų nuo nurodytų privalomų dokumentų pateikimo.

	Administracinės paslaugos suteikimo kaina
	Pasiūlymo nagrinėjimas atliekamas nemokamai.

	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

	Pastabos
	Reikalavimai priedams ir jų pateikimui
Jeigu pranešimas ir dokumentai teikiami asmeniškai atvykus į Savivaldybės administraciją, padaromos ir patvirtinamos pateiktų dokumentų, išskyrus asmens tapatybę patvirtinantį dokumentą (šiuo atveju, įsitikinus pranešimą ir dokumentus pateikusio asmens tapatybe, dokumentas gražinamas  jį pateikusiam asmeniui nedarant dokumento kopijos), kopijos, ir dokumentai grąžinami juos pateikusiam asmeniui. Jeigu pranešimas ir dokumentai teikiami per atstovą arba siunčiami pašto siunta, elektroniniu paštu ar kitomis elektroninių ryšių priemonėmis, arba per kurjerį, prie pranešimo turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus konkrečios paslaugos teikimą reglamentuojančiuose teisės aktuose nustatytus atvejus ar šiame tekste įrašytus atvejus, kai asmens tapatybę patvirtinančio dokumento kopija neteikiama. Jeigu pranešimas ir dokumentai siunčiami elektroniniu paštu, pranešimas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, o pranešimą ir dokumentus teikiančio asmens tapatybę patvirtinančio dokumento kopija neteikiama. Jeigu Paslaugos prašytojas pranešimą ir dokumentus teikia elektroninių ryšių priemonėmis ir jeigu valstybės elektroninės valdžios sistemoje teikiama tokia elektroninė paslauga, leidžianti nustatyti asmens tapatybę, kartu su pranešimu ir dokumentais pranešimą ir dokumentus teikiančio asmens tapatybę patvirtinančio dokumento kopija neteikiama.
Reikalavimai įgaliojimui
Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. 
Rašytinius fizinių asmenų įgaliojimus gauti viešąsias ar administracines paslaugas tvirtina notaras arba seniūnijos seniūnas. Įgaliojimo patvirtinti nereikia, jeigu jį informacinių technologijų priemonėmis sudarė fizinis asmuo ir davė jį įregistruodamas Įgaliojimų registre, taip pat kitais įstatymų nustatytais atvejais.







___________________________________________________________________________
(fizinio asmens vardas ir pavardė arba juridinio asmens pavadinimas, kodas)

___________________________________________________________________________
[bookmark: _Hlk121208615](adresas, telefono numeris, el. paštas)



Mažeikių rajono savivaldybės administracijos 
direktoriui

PASIŪLYMAS
DĖL TERITORIJŲ PLANAVIMO PROCESO INICIJAVIMO

202 _ m. __________________ d.
Mažeikiai

1. Teritorijų planavimo dokumento keitimo (koregavimo) tikslas ir uždaviniai:...................................

...............................................................................................................................................................................

...............................................................................................................................................................................

2. Žemės sklypo vieta (adresas, kadastrinis Nr., plotas (ha) ........................................................................

 .............................................................................................................................................................................

..............................................................................................................................................................................

3. Pagrindinė tikslinė naudojimo paskirtis, naudojimo būdas ar pobūdis....................................................

..............................................................................................................................................................................

4. Teritorijų planavimo dokumento  keitimo (koregavimo) rengėjas ..........................................................

.............................................................................................................................................................................

5. Teritorijų planavimo dokumento keitimą (koregavimą) finansuoja ........................................................

.......................................................................................................................................................................
PRIDEDAMA: 
1. Žemės ir kito nekilnojamojo turto (esančio planuojamoje teritorijoje) registracijos pažymėjimų kopijos.
2. Žemės sklypo ribų plano (geodeziniai matavimai) kopija. 
3. Žemės sklypo nuomos sutarties (jei sklypas nuomojamas) ir nuomotojo sutikimo kopijos.
4. Kiti dokumentai.
Tvirtinu, kad pateikti duomenys yra teisingi.
Dokumentus ar informaciją apie prašymo nagrinėjimą pageidauju gauti (pažymėti tik vieną variantą):	
☐ atsiimsiu atvykęs
	☐ registruotu laišku
	☐ el. laišku
	☐ per E. pristatymas informacinę sistemą (šiam atvejui nurodyti E. pristatymo dėžutės adresą ________________________________).
[bookmark: _Hlk176770976][bookmark: _Hlk163242740]Pasirašydamas (-a) šią formą patvirtinu, kad esu informuotas (-a), kad Mažeikių rajono savivaldybės administracija (toliau – Administracija), juridinio asmens kodas 167371234, adresas Laisvės g. 8, Mažeikiai, tvarkydama mano asmens duomenis, veikia kaip duomenų valdytojas. Sutinku, kad mano asmens duomenys bus tvarkomi šio prašymo/skundo//pareiškimo ir/ar paslaugos suteikimo tikslais. Esu informuotas (-a), kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą. Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai vykdant viešosios valdžios funkcijas ar su manimi sudarytai sutarčiai vykdyti. Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje ir kituose teisės aktuose. Esu informuotas, kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano prašymo/skundo//pareiškimo ir/ar paslaugos suteikimo tikslais, Administracijai pavestoms vietos valdžios funkcijoms atlikti ar sutarčiai, susijusiai su man teikiamomis paslaugomis, įvykdyti. Taip pat esu informuotas (-a), kad dėl savo kaip duomenų subjekto teisių pažeidimo galiu kreiptis į Savivaldybės administracijos duomenų apsaugos pareigūną el. p. duomenuapsauga@mazeikiai.lt arba tiesiogiai į Valstybinę duomenų apsaugos inspekciją (VDAI) L. Sapiegos g. 17, 10312 Vilnius, tel.: (8 5) 2712804, 279 1445, el. p. ada@ada.lt.
Esu informuotas (-a), kad daugiau informacijos apie duomenų tvarkymą galiu rasti:  
 https://mazeikiai.lt/savivalda/asmens-duomenu-apsauga/apie-duomenu-apsauga 


Žemės sklypo savininkas    	         _____________________________________________
	                     	                    (parašas)                   (vardas pavardė)
